b'\n_START_ARTICLE_\nUnimak Island\n_START_SECTION_\nGeografi\n_START_PARAGRAPH_\nDet er den \xc3\xb8stligste af Aleuterne og har et areal p\xc3\xa5 4.069,9 km\xc2\xb2, og det er s\xc3\xa5ledes den niendest\xc3\xb8rste \xc3\xb8 i USA og den 134. st\xc3\xb8rste \xc3\xb8 i verden. P\xc3\xa5 \xc3\xb8en ligger Mount Shishaldin, der er en af verdens ti mest aktive vulkaner. If\xc3\xb8lge United States Census Bureau boede der 64 personer ved en folket\xc3\xa6lling i 2000, og de var alle bosat i byen False Pass i den \xc3\xb8stlige del af \xc3\xb8en. Cape Lutke er hovedlandet p\xc3\xa5 \xc3\xb8en. Cape Pankof ligger p\xc3\xa5 den yderste sydvestlige del af \xc3\xb8en._NEWLINE_Fisher Caldera er et vulkankrater midt p\xc3\xa5 den vestlige del af Unimak. Det har navn efter den amerikanske geolog Bernard Fisher, der arbejdede for United States Geological Survey og som blev dr\xc3\xa6bt i Umnak Pass._NEWLINE_Mount Westdahl, p\xc3\xa5 1.654 m, er en stratovulkan i Aleutian Range, ligger ogs\xc3\xa5 p\xc3\xa5 \xc3\xb8en.._NEWLINE_I 1980 blev 370.000 ha. af \xc3\xb8en udpeget til at blive bibeholdt som. Dette omr\xc3\xa5de drives af United States Fish and Wildlife Service.\n_START_SECTION_\nFlora og fauna\n_START_PARAGRAPH_\nDa faunaen i stor grad ligesom p\xc3\xa5r esten af Alaskahalv\xc3\xb8en, og den er s\xc3\xa5ledes alsidig med landlevende pattedyr som kodiakbj\xc3\xb8rne og rensdyr. Vest for Unimak Island er det st\xc3\xb8rste lanlevende pattedyr den r\xc3\xb8de r\xc3\xa6v. Langs kysterne findes s\xc3\xa6ler og hvalroser.\n_START_SECTION_\nBebyggelse\n_START_PARAGRAPH_\nHele \xc3\xb8ens befolkning bor i False Pass, der dermed ogs\xc3\xa5 er den eneste by. Her er en havn, og en stor del af arbejdsstyrken er besk\xc3\xa6ftiget med fiskeri._NEWLINE_I 1903 blev fyrt\xc3\xa5rnet Scotch Cap Light opf\xc3\xb8rt og det blev bemandet af US Coast Guard. Den 1. april 1946, under jordsk\xc3\xa6lvet p\xc3\xa5 Aleuterne 1946, blev fyrt\xc3\xa5rnet ramt af en tsuname. Selvom det stod omkring 30 m oppe blev det revet med ud i havet, og fem ansatte blev dr\xc3\xa6bt._NEWLINE_Der findes ogs\xc3\xa5 et andet fyrt\xc3\xa5rn p\xc3\xa5 \xc3\xb8en ved navn Cape Sarichef Light._NEWLINE_\xc3\x98ens eneste lufthavn er Cape Sarichef Airport, der blev anlagt i 1958 af United States Air Force.'